Publication: Magyar Közlöny
Issue: MK-1999-83 (Year: 1999, Number: 83)
Era: 1990-2004
Section: 3. Az OMT tárgyalta a társadalmi szervezetek által használt állami tulajdonú ingatlanok jogi helyzetének rendezéséről szóló 1997. évi CXLII. törvény módosításáról szóló
Paragraph Index: 126

b) Az augusztus 12-i ülésen az OMT a munkavállalói oldal beterjesztett előterjesztésének figyelembevételével folytatta a napirend tárgyalását. A munkavállalói oldal javaslata a szakszervezeti vagyonra vonatkozó törvénykezési folyamat lezárását célozta, amelynek az érdekében az oldal kompromisszumokat tett. Elfogadta a 15 évre szóló terhelési és elidegenítési tilalmat, valamint egyetértett azzal, hogy a „volt SZOT” által működtetett művelődési intézmények azok használóinak tulajdonába kerüljenek. A munkaadói oldal véleménye szerint a társadalmi szervezetek által használt ingatlanokat a tevékenységhez szükséges ingatlanoknak kell minősíteni. Erre vonatkozóan a tervezetből javasolták elhagyni az „indokolt mértékű” megfogalmazást. Kezdeményezték, hogy a törvénynek a jogosultra vonatkozó szabályait alkalmazzák az oktatási intézményeket használó munkaadói szervezetekre is. Támogatták, hogy a KISOSZ ingatlanok rendezése a törvényjavaslatban szerepeljen. A kormányzati oldal a munkavállalói oldal beterjesztett javaslatát nem támogatta. KÖZLEMÉNYEK, HIRDETMÉNYEK V. rész 1999/83. szám

Source: https://magyarkozlony.hu/hivatalos-lapok/48b00f3ef0b90fb3a98820d3fac65c86a8b57349/dokumentumok/4abf66ec5ec084cde00eb9645953bb86e82d0572/letoltes